Document ID: 31994R3314

NEUVOSTON ASETUS (EY) N:o 3314/94,
annettu 22 päivänä joulukuuta 1994,
sisävesiliikenteen rakenteellisista parannuksista annetun neuvoston asetuksen (ETY) N:o 1101/89 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon vuoden 1994 liittymisasiakirjan ja erityisesti sen 169 artiklan,
ottaa huomioon komission ehdotuksen,
sekä katsoo, että
sisävesiliikenteen rakenteellisista parannuksista 27 päivänä huhtikuuta 1989 annetussa neuvoston asetuksessa (ETY) N:o 1101/89 () perustetaan alusten romutusjärjestelmä;
asetuksessa (ETY) N:o 844/94 (), jolla muutetaan asetusta (ETY) N:o 1101/89 aktiiviseen aluskalustoon kuuluvia aluksia koskevan määritelmän täsmentämiseksi edelleen, lisätään yksi uusi peruste, johon sisältyvän edellytyksen mukaan kyseisestä aluksesta on oltava maksettu vähintään kolme kertaa asetuksen (ETY) N:o 1101/89 4 artiklassa tarkoitettu vuosimaksu,
tämän uuden perusteen mukaan uuden jäsenvaltion sisävesiliikenteenharjoittajat eivät saa kolmen ensimmäisen vuoden aikana liittymisestään osoittaa aluskalustoon kuuluvia aluksiaan romutukseen tai korvaavaan kaupalliseen käyttöön asetuksen (ETY) N:o 1101/89 8 artiklan 1 kohdan mukaisesti; olisi sen vuoksi säädettävä edellä tarkoitettua kautta koskevasta poikkeuksesta tästä perusteesta uuden jäsenvaltion aluskalustoon kuuluvien alusten osalta sillä edellytyksellä, että nämä alukset rekisteröidään viimeistään 28 päivänä huhtikuuta 1994, eli viimeistään asetuksen (EY) N:o 844/94 tullessa voimaan kyseisessä valtiossa, ja että niitä käyttää kyseiseen valtioon sijoittautunut yritys, ja
Euroopan yhteisön toimielimet voivat vuoden 1994 liittymissopimuksen 2 artiklan 3 kohdan mukaan toteuttaa ennen liittymistään liittymisasiakirjan 169 artiklassa tarkoitetut toimenpiteet ja saattaa ne voimaan liittymissopimuksen voimaantulopäivästä,
ON ANTANUT TÄMÄN ASETUKSEN:
1 artikla
Lisätään asetuksen (ETY) N:o 1101/89 5 artiklan 1 kohdan kolmannen alakohdan jälkeen alakohta seuraavasti:
"Kolmannen alakohdan johdanto-osassa mainittua maksuedellytystä ei sovelleta kolmen vuoden kuluessa uuden valtion liittymisestä kyseisen valtion aktiiviseen aluskalustoon kuuluvien sellaisten alusten osalta, jotka on 28 päivänä huhtikuuta 1994 rekisteröity kyseisessä jäsenvaltiossa ja joita kyseiseen jäsenvaltioon sijoittautunut yritys käyttää. Kuitenkin 4 artiklan 1 kohdassa tarkoitettu näitä aluksia koskeva maksu on maksettava liittymisestä alkaen."
2 artikla
Tämä asetus tulee voimaan samana päivänä kuin vuoden 1994 liittymissopimus.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 22 päivänä joulukuuta 1994.

Labels: 8
15
19